**Ártánd Község Önkormányzata Képviselő-testületének .../.... (...) önkormányzati rendelete**

**Ártánd Község Önkormányzat 2023. évi költségvetéséről**

Ártánd Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Ártánd Község Önkormányzat Szervezeti és Működési Szabályzatáról szóló 13/2019. (XI. 1.) önkormányzati rendelet 33. §-ában biztosított véleményezési jogkörében eljáró Ügyrendi Bizottsága véleményének kikérésével a következőket rendeli el:

**1. §**

(1) A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

(2) A rendelet hatálya kiterjed Ártánd Község Önkormányzatára.

**2. §**

(1) A képviselő-testület az önkormányzat 2023. évi költségvetését 58.750.412 Ft költségvetési bevétellel, 110.909.427 Ft költségvetési kiadással állapítja meg. A 2023. évi költségvetési egyenleg 52.159.015 Ft, ebből működési többlet 0 Ft, felhalmozási hiány 46.416.401 Ft. Az önkormányzat 52.159.015 Ft összegű finanszírozási egyenleggel rendelkezik, a részletes adatokat az 1. melléklet tartalmazza.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1.1. melléklete* alapján határozza meg a Képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az *1.2, 1.3, 1.4. mellékletek* szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten a *2.1. és a 2.2. melléklet* részletezi.

(5) A felhalmozási hiány belső finanszírozása érdekében az előző év(ek) költségvetési maradványának igénybevételét, továbbá a működési többletbevételek felhalmozási célú kiadásokra történő átcsoportosítását rendeli el a Képviselő-testület.

(6) A felhalmozási hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből /vagy/ az előző év (ek) költségvetési maradványának, igénybevételével történik.

**3. §**

(1) A Képviselő-testület az önkormányzat 2023. évi költségvetését részletesen a következők szerint állapítja meg.

(2) Az önkormányzat adósságot keletkeztető ügyletekből és kezességvállalásokból fennálló kötelezettségeit a *3. melléklet* tartalmazza. Ilyen kötelezettséget az önkormányzat nem állapít meg.

(3) Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *4. melléklet* tartalmazza.

(4) Az Önkormányzat 2023. évi adósságot keletkeztető fejlesztési célokat az 5. melléklet tartalmazza. Az önkormányzat ilyen célokat nem állapít meg 2023. évre.

(5) Az önkormányzat költségvetésében szereplő beruházások kiadásainak beruházásonkénti részletezését a *6. melléklet* szerint határozza meg.

(6) Az önkormányzat költségvetésében szereplő felújítások kiadásait felújításonként a *7. melléklet* szerint határozza meg.

(7) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a *8. melléklet* szerint hagyja jóvá.

(8) A 2. § (1) bekezdésében megállapított bevételek és kiadások önkormányzati, megoszlását, és az éves (engedélyezett) létszám előirányzatot és a közfoglalkoztatottak létszámát, feladatonként és azon belül kötelező feladatok és önként vállalt feladatok szerinti bontásban a Képviselő-testület a *9.1, 9.2, mellékletek* szerint határozza meg.

(9) Az önkormányzat a kiadások között általános tartalékot nem állapít meg.

(10) Az önkormányzat a kiadások között céltartalékot nem állapít meg.

(11) Az Önkormányzat foglalkoztatotti létszáma 2023. évben 4 fő.

**4. §**

(1) A költségvetés végrehajtásának szabályai szerint az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) Az önkormányzat 2023. évben rendkívüli jutalomra nem tervez összeget.

(5) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

(6) A költségvetési szerv vezetője e rendelet 10. mellékletében foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(7) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(8) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

**5. §**

(1) Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(2) A képviselő-testület a jóváhagyott kiadási előirányzatok közötti átcsoportosítás jogát minden esetben fenntartja magának.

(3) A költségvetési szerv a költségvetése kiemelt előirányzatai és a kiemelt előirányzaton belüli rovatok között átcsoportosítást hajtja végre.

(4) A képviselő-testület a költségvetési rendelet 5. § (2) bekezdése szerinti előirányzat-módosítás, előirányzat átcsoportosítás átvezetéseként félévente, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

(6) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**6. §**

(1) A gazdálkodás szabályai alapján a költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben a képviselő-testületi határozattal elfogadott, munkamegosztási megállapodásban foglaltaknak megfelelően rendelkeznek.

(3) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(4) A polgármesteri (önkormányzati) hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**7. §**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az önkormányzat a belső ellenőrzés kialakításáról külső vállalkozóval kötött szerződés útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**8. §**

(1) A rendelet rendelkezéseit 2023. január 1-jétől kell alkalmazni.

(2) A rendelet hatálybalépésével egyidejűleg a 2023. évi költségvetési gazdálkodás átmeneti szabályairól szóló 13/2022. (XII.17.) önkormányzati rendelet hatályát veszti.

**9. §**

Ez a rendelet a kihirdetését követő napon lép hatályba.

**Benkő Sándor Dr. Köstner Dávid**

polgármester jegyző

**Záradék:**

A jelen rendelet 2023. február …... napján került kihirdetésre.

**Dr. Köstner Dávid**

jegyző

*1. melléklet az .../... . (... . ... .) önkormányzati rendelethez*

(A melléklet szövegét a(z) Ártánd\_2023.\_évi\_kvetés\_melléklet.pdf elnevezésű fájl tartalmazza.)

Végső előterjesztői indokolás

**Önkormányzati rendelet indokolása**

**ÁLTALÁNOS INDOKOLÁS**

Az államháztartásról szóló 2011. évi CXCV. törvény értelmében: Az Önkormányzat a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és meghatározza az éves gazdálkodási lehetőségeket. A költségvetés végrehajtása során elsőbbséget élvez az önkormányzat működőképességének, ezen belül az intézmények működési kiadásainak, az önkormányzat kötelező feladatainak ellátáshoz szükséges források, valamint a korábbi képviselő-testületi döntésekből származó kötelezettségvállalások biztosítása.

A jegyző által előkészített költségvetési rendelet-tervezetet a polgármester február 15-éig, nyújtja be a képviselő-testületnek.

Ennek elmaradása mulasztásban megnyilvánuló jogszabálysértést von maga után, mely esetben Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (1) bekezdés a) pontja alapján a Kormányhivatal törvényességi felhívással élhet.

A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik.”

Áht. 83. § (6) Ha a helyi önkormányzat a Mötv. 111/A. §-a szerinti valamely kötelezettségének nem tesz eleget, a helyi önkormányzatokért felelős miniszter a kötelezettség teljesítésére meghatározott határidő utolsó napját követő hónap első napjától a mulasztás megszüntetéséig a nettó finanszírozás alapján a helyi önkormányzatot megillető támogatás folyósítását felfüggeszti. E rendelkezést kell alkalmazni a nemzetiségi önkormányzat Njt. 134. §-a szerinti valamely kötelezettségének elmulasztására is, azzal, hogy a nemzetiségi önkormányzatot megillető támogatás folyósításának felfüggesztésére a nemzetiségpolitikáért felelős miniszter jogosult.

**RÉSZLETES INDOKOLÁS**

**A rendelet 1.§- a a rendelet hatályát tartalmazza.**

**A 2.§** a tárgyévi bevételek és kiadások összegét, a tárgyévi bevételek és kiadások egyenlegét, annak finanszírozását, valamint a 2023. évi költségvetés bevételi és kiadási főösszegét tartalmazza.

Külön mellékletben kerülnek bemutatásra az önkormányzat működési célú, illetve felhalmozási célú bevételei és kiadásai. Külön melléklet részletezi az Önkormányzat állami költségvetésből juttatott támogatásait.

**A 3.§** az új jogszabályi előírásoknak megfelelően külön mellékletek részletezik az Önkormányzat költségvetésében szereplő beruházásokat, felújításokat. A jogszabályi követelményeknek megfelelően a rendelet mellékleteiben részletesen bemutatásra kerülnek az Önkormányzat adósságot keletkeztető ügyletekből és kezességvállalásokból fennálló kötelezettségei, valamint az Önkormányzat saját bevételei az adósságot keletkeztető ügyletből származó tárgyévi fizetési kötelezettség arányának megállapításához.

Az Önkormányzat által 2023-ban nyújtani kívánt céljellegű támogatások szintén külön mellékletben kerülnek bemutatásra.

Az EU-s támogatással megvalósuló projektek ismertetését a rendelet külön melléklete tartalmazza.

Az új jogszabályi előírásoknak megfelelően külön-külön kerülnek meghatározásra a rendeletben az Önkormányzat, az önkormányzati hivatal, továbbá az Önkormányzat irányítása alá tartozó költségvetési szervek költségvetési bevételi és kiadási előirányzatai.

A rendelet szintén költségvetési szervenként külön-külön határozza meg az éves létszám előirányzatot.

**A 4. §** a költségvetés végrehajtásának szabályait határozza meg.

A gazdaságos, hatékony és eredményes gazdálkodásra vonatkozóan tartalmaz előírásokat. A kiemelt előirányzatokra vonatkozóan tartalmaz rendelkezéseket.

**Az 5.§** az előirányzatok módosítására vonatkozó előírásokat tartalmazza.

A költségvetési rendelet módosítására, az azzal kapcsolatos hatáskörökre, határidőkre, a beszámoló, a maradvány felülvizsgálatára vonatkozóan ír elő kötelezettségeket.

**A 6. §** a gazdálkodás szabályait rögzíti.

**A 7.§** a költségvetés végrehajtásának ellenőrzésére vonatkozó szabályokat fogalmazza meg.

**A 8.§** a rendelet hatályba lépéséről rendelkezik.

**Az Önkormányzat költségvetési politikájának fő vonásai**

Az éves költségvetés alapját az intézményi működési bevételek mellett az Önkormányzat sajátos működési bevételei, az állami támogatások, a felhalmozási és tőkejellegű bevételek, támogatásértékű bevételek, átvett pénzeszközök képezik. Ártánd Község Önkormányzat 2023. évi költségvetését meghatározza a kötelező feladatellátás biztosítása a rendelkezésre álló feladatfinanszírozás alapján, és a saját bevételek terhére az önként vállalt feladatok ellátása.

**A költségvetés - politika céljai és keretei**

A költségvetés alapvető célja az önkormányzat és intézményei működésének zavartalan ellátása, és a megkezdett és 2023-ban betervezett beruházások és felújítások ütemezett végrehajtása.

Kerete: az önkormányzat és annak intézményhálózata.

**A Kormány által benyújtott költségvetési törvényben meghatározott források, az igénybevétel feltételei, jogszabályi keretei**

Az állami támogatások igénylése Magyarország 2023. évi központi költségvetéséről szóló 2022. évi XXV. törvény és az ágazati jogszabályok előírásai alapján.