**BESZÁMOLÓ**

**a Biharkeresztesi Egyesített Szociális Intézmények**

**(4110 Biharkeresztes, Damjanich utca 9.)**

**által 2022 évben Biharkeresztes, Ártánd, Bojt, Nagykereki, Bedő, Berekböszörmény, Told településeken nyújtott szociális alapszolgáltatásokról**



A Biharkeresztesi Egyesített Szociális Intézmények szolgáltatásain keresztül segítséget nyújt azoknak az (elsősorban) időseknek a mindennapi életvitelükhöz, akik koruk és egészségi állapotuk miatt erre rászorulnak, és ezt igénylik. Azt, hogy milyen típusú ellátási formában részesüljön az ellátott - nappali ellátás, szociális étkeztetés, házi segítségnyújtás -, az önellátási képesség foka és az ő szükségletei határozzák meg.

**A Biharkeresztesi Egyesített Szociális Intézmények által biztosított személyes gondoskodást nyújtó szolgáltatások:**

A jelzőrendszeres házi segítségnyújtás kivételével minden szolgáltatást állami normatívából működtet az intézmény. Biharkeresztesen az idősek nappali ellátása, a házi segítségnyújtás és szociális étkeztetés szolgáltatást 1980.01.01.- től, a fogyatékos nappali ellátást 2011.07.01.-től, a jelzőrendszeres házi segítségnyújtás szolgáltatást 2004. május 1.-től nyújtja az intézmény. A szociális étkeztetés és jelzőrendszeres házi segítségnyújtás kivételével szolgáltatásaink térítésmentesek.

Mind az öt szakfeladatra határozatlan idejű működési engedéllyel rendelkezünk. Az intézmény személyi és tárgyi feltételei megfelelnek a jogszabályi előírásoknak. A székhelyen a nappali ellátásnak helyet adó épület felújításra szorul, ettől függetlenül tárgyi feltételeink adottak. Minden közalkalmazott rendelkezik megfelelő szakképesítéssel, működési nyilvántartási számmal. A feladatellátást 2022. évben 8 közfoglalkoztatott személy segítette. Közülük a házi segítségnyújtásban dolgozók a 100 órás belső képzés elvégzése után látják el a szociális segítés feladatait.

|  |  |  |  |  |  |
| --- | --- | --- | --- | --- | --- |
|  | Intézményvezető | | | | |
|  | Idősek nappali ellátása | Fogyatékkal élők nappali ellátása | Szociális étkeztetés | Házi segítségnyújtás | Jelzőrendszeres házi segítségnyújtás |
| Biharkeresztes | 1 fő terápiás munkatárs | 1 fő gondozó |  | 3 fő gondozó | 1 fő gondozó |
|  | 1 fő gondozó |  |  |  |  |
| Berekböszörmény | 1 fő terápiás munkatárs |  |  |  |  |
| Ártánd |  |  |  | 1 fő gondozó |  |
| Bedő |  |  |  | 1 fő gondozó |  |
| Bojt |  |  |  | 3 fő gondozó |  |
| Nagykereki |  |  |  | 1 fő gondozó |  |
| Told |  |  |  | 1 fő gondozó |  |

1. **Idős és fogyatékos személyek nappali ellátása**

A nappali ellátást a viszonylag jó egészségi állapotban lévő személyek veszik igénybe. A klub a társas együttlét lehetőségét teremti meg az azonos korú és érdeklődésű, sokszor egyedül élő, magányos emberek számára.

A foglalkoztatás legfőbb célja: a klubtagok életét tartalommal megtölteni, a meglevő képességek, hajlamok felhasználásával fenntartani az önbecsülésüket, hasznosság-érzésüket és elősegíteni a közösséghez tartozás érzését.

Az ellátottakkal folytatott munka során folyamatosan és tervszerűen, fejlesztő szellemi és szórakoztató foglalkoztatást biztosítunk klubtagjaink számára. Célunk ellátottjaink szellemi frissességének megőrzése, az izoláció megakadályozása és az ismeretszerzés. A foglalkoztatás a pszichés gondozás és az egészség megóvásának fontos eszköze.

A klubtagok számára nyújtott szolgáltatásaink:

* szabadidős programok: kirándulások szervezése, ünnepek megtartása, vetélkedők, társasjátékok, csapatjátékok, kártyázás, közös éneklés, keresztrejtvényfejtés, fejlesztő programok
* egészségmegőrzés: rendszeres vérnyomás-, vércukor-, testsúlymérés, egészséges életmóddal kapcsolatos beszélgetések, előadások, időstorna
* tanácsadás, valamint szociális, hivatalos és egyéb ügyek kapcsán segítségnyújtás, információnyújtás
* segítség a mindennapi teendők elvégzésében, biztosítjuk a tisztálkodás, mosás lehetőségét,
* biztosítjuk az internethez való hozzáférést,
* háziorvosokkal való együttműködés, szükség esetén orvoshoz kísérés, gyógyszer íratás, kiváltás, gyógyászati segédeszköz beszerzésének segítése, beutaló beszerzése

Az Idősek Klubjában az elmúlt évben is igyekeztünk klubtagjaink számára érdeklődésüknek megfelelő programot nyújtani. Kirándulást szerveztünk a békéscsabai Babaházba, ahol Somlyai Lajosné magángyűjtő hatalmas és csodaszép gyűjteményét tekinthettük meg. A felújított szabadkígyósi Wenckheim-kastélyban töltött nap felejthetetlen élményt nyújtott 40 klubtagunk számára. A debreceni termálfürdőben nyugdíjasaink a termálfürdő gyógyító, jótékony hatásait élvezhették. Októberben ellátogattunk a körösszakáli tányéros házba, ahol Papp Sándorné gazdag magángyűjteménye és szívélyes fogadtatása szerzett örömet mindannyiunk számára. Körösszegapátiban az Apáti Ízek Kereskedőházban szintén eltöltöttünk egy kellemes délelőttöt klubtagjainkkal.

A klub udvarán történő szalonnasütésekkel, főzésekkel színesítjük hétköznapjainkat.

Az Idősek Klubjában lehetőség van a napközbeni tartózkodásra, társas kapcsolatokra, igény szerint étkezésre is. A tagok érdeklődésének megfelelő különböző foglalkoztatásokat tartunk, igény szerint lehetőséget biztosítunk társasjátékra, kártyázásra, a napi és heti újságok átolvasására, zenehallgatásra, filmnézésre. Részt vettünk a városi idős napon, ahol nagyon színvonalas műsor és vendéglátás szerzett örömet a nyugdíjasok számára. Mikulás ünnepségünkön „igazi” Mikulás látogatja meg évről-évre intézményünket. Karácsonyi ünnepségünkön versekkel és az óvodás gyerekek műsorával szereztünk örömet klubtagjaink számára.

Segítséget nyújtunk a klubtagok hivatalos ügyintézései során is. 120 biharkeresztesi nyugdíjasnak segítettünk abban, hogy a 24 órás biztonságot nyújtó „Gondosóra” készülékét megigényelje.

Az átlagos igénybe vevők száma az utóbbi három évben a következőképpen alakult:

|  |  |  |  |  |  |  |
| --- | --- | --- | --- | --- | --- | --- |
|  | **2020** | | **2021** | | **2022** | |
|  | **Idős nappali ellátás** | **Fogyatékos nappali ellátás** | **Idős nappali ellátás** | **Fogyatékos nappali ellátás** | **Idős nappali ellátás** | **Fogyatékos nappali ellátás** |
| **Összesen:** | **10951** | **1994** | **11263** | **2022** | **11344** | **2011** |
| **Átlagos igénybevevők száma:** | **43** | **8** | **45** | **8** | **45** | **8** |

1. **Szociális étkeztetés**

Állami normatívával támogatott a szociális étkeztetés szolgáltatás. A szociális étkeztetésben részesülők számára a Sörpark Kft-n keresztül biztosítjuk igény szerint, munkanapokon a napi egyszeri meleg ebédet.

 Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

a) koruk,

b) egészségi állapotuk,

c) fogyatékosságuk, pszichiátriai betegségük,

d) szenvedélybetegségük, vagy

e) hajléktalanságuk miatt.

**2.1. Szociális étkeztetés - Biharkeresztes**

Intézményünk székhelyén lehetőség van az ebéd helyben történő elfogyasztására, házhoz szállításra, illetve az ebéd elvitelére.

2020 évben 8516 ebédet biztosítottunk, átlagosan 30 fő számára, 2021 évben 6814 ebédet biztosítottunk, átlagosan 27 fő számára, 2022 évben 6118 ebédet biztosítottunk átlagosan 24 fő számára. Étkezőink száma 55 fő, többen közülük nem igénylik a hét minden napján az ebédet, hanem csak 2, 3 vagy 4 munkanapon.

**2.2. Szociális étkeztetés – Ártánd**

A szolgáltatásokat intézményünk állami normatívából és térítési díjakból működteti. A szociális étkeztetés szolgáltatást 1980.06.01. óta nyújtja az intézmény.

Ártánd községben lehetőség van az ebéd házhoz szállítására, illetve az ebéd elvitelére.

A szociális étkeztetésben részesülők száma az elmúlt években nem változott. 2020 évben 780 ebédet biztosítottunk, átlagosan 3 fő számára, 2021 évben 840 ebédet biztosítottunk, átlagosan 3 fő számára, 2022 évben 1295 ebédet biztosítottunk. A településen a szociális étkeztetésben részt vevők száma 20 főre nőtt az év végére.

**2.3. Szociális étkeztetés – Bojt**

A szociális étkeztetés szolgáltatást 1980.01.01. óta nyújtja az intézmény. Bojt településen Vajas Zoltán egyéni vállalkozó által biztosítjuk az étkeztetést.

Bojt községben lehetőség van az ebéd házhoz szállítására, illetve az ebéd elvitelére.

A szociális étkeztetésben részesülők száma az elmúlt években a következők szerint alakult: 2020 évben 836 ebédet biztosítottunk, átlagosan 5 fő számára, 2021 évben 450 ebédet biztosítottunk, átlagosan 2 fő számára, 2022 évben 909 ebédet biztosítottunk átlagosan 4 fő számára.

**2.4 Szociális étkeztetés – Told**

A szolgáltatásokat intézményünk állami normatívából működteti. A szociális étkeztetés szolgáltatást 1980.01.01. óta nyújtja az intézmény.

Told községben lehetőség van az ebéd házhoz szállítására, illetve az ebéd elvitelére.

A szociális étkeztetésben részesülők száma az elmúlt évekhez képest a tavalyi évben csökkent. 2020 évben 2060 ebédet biztosítottunk, átlagosan 8 fő számára, 2021 évben 2003 ebédet biztosítottunk, átlagosan 8 fő számára, 2022-ben 1805 ebédet biztosítottunk átlagosan 7 fő számára.

**3. Házi segítségnyújtás**

A házi segítségnyújtás során ellátott gondozási tevékenységek:

- Az orvos előírása szerinti alapvető gondozási, ápolási feladatok ellátása, szükség esetén orvos hívása (gyógyszerek felíratása, kiváltása, adagolása, ellenőrzése, gyógyászati segédeszközökhöz való hozzájutás segítése).

- Mentális gondozás, beszélgetés.

- Segítségnyújtás az alapvető személyi higiéné megtartásában (mosakodás, hajmosás, pedikűr, manikűr).

- A gondozott lakókörnyezetének rendben tartása, környezeti higiéné biztosítása.

- Közreműködés az ellátást igénybevevő háztartásának vitelében (különösen: bevásárlás, takarítás, mosás, meleg étel biztosítása házhozszállítással, mosogatás, törölgetés, csekkek feladása, újság, kuka bevitel, tüzelő bekészítés).

- Segítségnyújtás az ellátást igénybevevőnek a környezetével való kapcsolattartásban, együttműködés a családtagokkal.

- Segítség a számára szükséges szociális ellátásokhoz való hozzájutásban.

- Ügyintézés a különböző szerveknél, hivataloknál (pl.: önkormányzat, takarékszövetkezet).

- Segítségnyújtás az ellátást igénybevevőt érintő vészhelyzet kialakulásának megelőzésében, a kialakult vészhelyzet elhárításában (pl.: elesés,..stb.)

- Segítségnyújtás egészségi állapotának javításában, testi erőnlétének megtartásában: sétálás, masszírozás, gyógyhatású krémek bedörzsölése, stb. Az ellátás gyakoriságát, feladatait mindig az egyéni szükséglet határozza meg.

**3.1. Házi segítségnyújtás - Biharkeresztes**

A személyi gondozásra szoruló ellátottakat szakképzett, közalkalmazott kollégák látják el. Személyi gondozás keretében 2022 évben 28 főt, szociális segítés keretében 5 főt láttunk el. Növekszik a száma azon egyedül élő, bevásárlásra, településen belüli közlekedésre sem képes ellátottaknak, akik bevásárlásban, gyógyszer felíratásban-kiváltásban, ügyek intézésében szorulnak segítségre. Az ő életvitelüket az intézményünkben dolgozó közfoglalkoztatott kollégák munkája által könnyítjük meg.

|  |  |  |  |
| --- | --- | --- | --- |
|  | **2020** | **2021** | **2022** |
| **Igénybevételek száma** | **5807** | **5377** | **6497** |
| **Átlagos igénybevevők** | **23** | **35** | **33** |

**3.2. Házi segítségnyújtás – Ártánd**

A szolgáltatásokat intézményünk állami normatívából működteti. A házi segítségnyújtást 2006.01.01. óta nyújtja az intézmény.

Ártándon személyi gondozásra szoruló ellátottakat szakképzett, közalkalmazott kolléga látja el. Személyi gondozás keretében 2022 évben 7 főt láttunk el.

|  |  |  |  |
| --- | --- | --- | --- |
|  | **2020** | **2021** | **2022** |
| **Igénybevételek száma** | **1764** | **1759** | **1765** |
| **Átlagos igénybevevők** | **7** | **7** | **7** |

**3.3. Házi segítségnyújtás – Bojt**

A szolgáltatásokat intézményünk állami normatívából működteti. A házi segítségnyújtás szolgáltatást 1980.01.01. óta nyújtja az intézmény.

Bojt községben a személyi gondozásra szoruló ellátottakat 3 fő szakképzett, közalkalmazott kolléga látja el, a munkájukat 2 közfoglalkoztatott személy segíti. Személyi gondozás keretében 2022 évben 21 főt láttak el, míg a szociális segítést 1 fő igényelte.

|  |  |  |  |
| --- | --- | --- | --- |
|  | **2020** | **2021** | **2022** |
| **Igénybevételek száma** | **6039** | **5892** | **5659** |
| **Átlagos igénybevevők** | **24** | **24** | **22** |

**3.4. Házi segítségnyújtás – Nagykereki**

. A településen a házi segítségnyújtás szolgáltatás 1980.01.01. óta biztosított.

Nagykerekiben a személyi gondozásra szoruló ellátottakat szakképzett, közalkalmazott kolléga látja el. Személyi gondozás keretében 2022 évben 7 főt látott el.

|  |  |  |  |
| --- | --- | --- | --- |
|  | **2020** | **2021** | **2022** |
| **Igénybevételek száma** | **1764** | **1759** | **1772** |
| **Átlagos igénybevevők** | **7** | **7** | **7** |

**3.5. Házi segítségnyújtás - Told**

A házi segítségnyújtás szolgáltatást 2010.01.01. óta nyújtja az intézmény.

A személyi gondozásra szoruló ellátottakat szakképzett, közalkalmazott kolléga látja el. Személyi gondozás keretében 2022 évben 7 főt látott el.

|  |  |  |  |
| --- | --- | --- | --- |
|  | **2020** | **2021** | **2022** |
| **Igénybevételek száma** | **1749** | **1748** | **1772** |
| **Átlagos igénybevevők** | **7** | **7** | **7** |

**4. Jelzőrendszeres házi segítségnyújtás - Biharkeresztes**

A jelzőrendszeres házi segítségnyújtást a saját otthonukban élő, 65 év feletti, egészségi állapotuk és szociális helyzetük miatt segítségre szoruló emberek igényelhetik. A jelzőrendszeres házi segítségnyújtás biztosítja

* az ellátott személy segélyhívása esetén az ügyeletes gondozónak a helyszínen történő haladéktalan megjelenését,
* a segélyhívás okául szolgáló probléma megoldása érdekében szükséges azonnali intézkedések megtételét,
* szükség esetén további, az egészségügyi és szociális alap- és szakellátás körébe tartozó ellátás kezdeményezését.

|  |  |  |  |
| --- | --- | --- | --- |
|  | **2020** | **2021** | **2022** |
| **Átlagos igénybe vevők száma (fő):** | **17** | **17** | **13** |

A jelzőrendszeres készülék biztonságérzetet ad az időseknek, mert a jelzés érkezése után rövid időn belül kiér hozzájuk a gondozó. 2022 évben 10 riasztás érkezett.

Munkánk alapja minden ember értékének, méltóságának elismerése társadalmi helyzetre, korra, nemre, származásra való tekintet nélkül, problémáik enyhítése, illetve megoldása az intézmény által nyújtott szolgáltatások révén.